Kur sunduesit grinden

Kur sunduesit grinden është vepër e shkrimtarit shqiptar Ismail Kadare e botuar në vitin 2018, ku trajtohen marrëdhëniet e sundimtarëve me letërsinë.

 Sfondi 
Në një intervistë të dhënë në dhjetor 2016 gruaja e shkrimtarit  Helena Kadare njoftoi se Kadare po shkruante një libër mbi Pasternakun.

Në korrik 2018 botuesi shqiptar i Kadaresë, Bujar Hudhri, pasi hodhi poshtë një lajm të rremë se Kadare ishte shtruar në spital, njoftoi se në nëntor të atij viti do të botohej libri i tij më i ri me titull "Kur sunduesit grinden".

 Përmbajtja 
Ky libër përfshin historinë e shkrimtarëve të mëdhenj që iu kanë mbijetuar diktaturave, përderisa diktatorët kanë vdekur e janë harruar. Si fill lidhës i veprës shërben historia e shkrimtarit rus Boris Pasternak.

 Pritja 
Zuri vendin e parë në një anketë të realizuar nga Gazeta Mapo mbi librat më të mirë të vitit 2018, ku morën pjesë mbi 100 personalitete nga fusha e kulturës dhe medias në Shqipëri.

 Burimet e të dhënave 

Kategoria:Libra të botuar në 2018
Kategoria:Libra
Kategoria:Ismail Kadare